
KĖDAINIŲ RAJONO SAVIVALDYBĖS TARYBA

SPRENDIMAS
DĖL VIEŠOSIOS ĮSTAIGOS „SPORTO PERSPEKTYVOS“ ATLEIDIMO NUO NUOMOS MOKESČIO

[bookmark: _GoBack]2024 m. balandžio 26 d. Nr. TS-105
Kėdainiai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu ir Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Kėdainių rajono savivaldybės taryba nusprendžia:
Atleisti viešąją įstaigą „Sporto perspektyvos“ nuo Kėdainių rajono savivaldybei nuosavybės teise priklausančių Kėdainių sporto centro patikėjimo teise valdomų, naudojamų ir disponuojamų Kėdainių miesto stadiono futbolo aikštės (toliau – aikštė), atsarginių futbolo aikščių ir buities pastato su dengtomis tribūnomis patalpų, esančių J. Basanavičiaus g. 1, Kėdainiai, nuomos mokesčio nuo 2024 m. vasario 27 d. iki 2024 m. gruodžio 31 d.:
1. aikštės treniruotėms be apšvietimo;
2. aikštės su treniruočių režimo apšvietimu;
3. aikštės varžyboms be apšvietimo;
4. aikštės varžyboms su varžybų režimo apšvietimu;
5. rūbinės, trenerių patalpos, teisėjų patalpos, delegatų patalpos;
6. pasitarimų salės su įranga ir VIP II aukšte vienos patalpos.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                    Valentinas Tamulis

